Vetrarmorgun

Vetrarmorgun er ein føroyskur stuttfilmur frá 2013, sum skopuningurin Sakaris Stórá hevur leikstjórnað og skrivað handrit til. Filmurin varð boðin til størsta filmsfestivalin í Evropa, Berlinaluna (Berlin International Filmfestival), har hann varð sýndur 7 ferðir í februar 2014.Berlinale.de, Generation 14plus Short Film, Vetrarmorgun, Winter Morning, Wintermorgen Sakaris og Ingun í Skrivarastovu, sum framleiddi filmin, og tær báðar genturnar, ið spældu høvuðsleiklutirnir: Armgarð G. Mortensen og Helena Heðinsdóttir vóru øll við á filmfestivalinum í Berlin. Filmurin varð tilnevndur trýggjar virðislønir, ein teirra var Teddy-virðislønin ið er ein virðisløn ið verður latin filmum ið varpa ljós á evni sum LGBT felagsskapurin arbeiðir fyri. Eitt evni í filmminum er nevniliga samkyndleiki. Sakaris segði í samrøðu við Philipp Schmidt frá Teddyaward.tv, at hann nokk ikki hevði torað at gjørt ein film um hetta evnið fyri eini 5-10 árum síðan, men nú tordi hann, tí tað er blivið meira góðkent at tosa um hetta evnið í Føroyum nú.Samrøða við Sakaris Stórá á YouTube Filmurin varð frumsýndur á bókasavninum á Sandi hin 12. september 2013. Hann varð eisin sýndur á Tjóðpallinum í Havn 21. september 2013.listinblog.blogspot.com,  Kinna Poulsen ummælti filmin og helt at hann var flottur, men at søgan var nakað tunn, og at tað bleiv næstan gjørt ov nógv burturúr til sýningina í Havn, men útlendingum dáma væl filmin og hann er væl móttikin í Berlin. 

Hin 14. februar 2014 vann stuttfilmurin Vetrarmorgun eina filmsvirðisløn á Berlinaluni 2014, hann vann í bólkinum sum á enskum verður nevndur The Special Prize of the Generation 14plus International Jury.Berlinale.de, AWARDS AND JURIES IN THE GENERATION SECTION

 Um filmin 

 Longd 
Filmurin er 19 minuttir langur.Um Vetrarmorgun á imdb.com

 Tey leikandi 
Armgarð G. Mortensen - Maria
Helena Heðinsdóttir - Birita
Erla Drós Simonsen - Andrea
Jensina Olsen - mamman (rødd)
Sissal Tókadóttir Dahl - Elin
Rasmus Samuelsen - Dánjal

 Evni og søgugongd 
Filmurin snýr seg um tvær ungar tannáringa gentur í Føroyum, Mariu og Biritu, um kærleika og vinskap, um identitet og samkyndleika. 

 Tónleikur 
Mikael Blak hevur gjørt tað mesta av tónleikinum í Vetrarmorgun, Hanus G. Johansen hevur gjørt eitt av løgunum.

 Staður 
Sandoy, Føroyar

 Mál 
Føroyskt

 Framleiðsla 
Ingun í Skrivarastovu

 Heiðurslønir, tilnevningar og sýningar á Filmfestivalum 
2014 - Vann virðislønina The Special Prize of the Generation 14plus International Jury á Berlinaluni 2014.Berlinale.de, AWARDS AND JURIES IN THE GENERATION SECTION
2014 - Tilnevndur Crystal Bear á BerlinaluniKvf.fo, Brunsj við Ingun í Skrivarastovu
2014 - Tilnevndur Teddy Award á Berlinaluni28. Teddy Award Samrøða við Sakaris Stórá á YouTube
2014 - Tilnevndur altjóða virðislønina Generation 14plus competition á Berlinaluni
2014 - Varð sýndur 7 ferðir á Berlin International Filmfestival
2013 - Vetrarmorgun varð tilnevndur Geytan, vann tó ikki.

 Keldur 

 Slóðir úteftir 
Facebook-síðan hjá Vetrarmorgun
Um Vetrarmorgun á heimasíðuni hjá Sakaris Stórá

Bólkur:Føroyskir filmar
Bólkur:Sakaris Stórá
Bólkur:LGBT